  Виталий Пронин Анай кыллэн нуналаз Кун Кенешлэн Тӧроез Алексей Прасолов пумиськылӥз К. Герд нимо гимназиысь дышетскисьёсын. Пумиськонэ озьы ик пыриськизы гимназилэн выль кивалтӥсез Татьяна Волкова, но «Удмурт Кенеш» огазеяськонлэн тӧроез Татьяна Ишматова. Алексей Прасоловез Анай кыллэн калыккуспо нуналэныз ӟечкылазы нырысетӥ классын дышетскисьёс Эвика Кузьмина но Арсений Волков, лыдӟизы Флор Васильевлэсь «Анай кыл» кылбурзэ удмурт но ӟуч кылъёсын, кузьмазы кивалтӥсьлы «Мон удмурт кылын вераськисько» гадьпус. - Пиналъёс, тӥ шудоесь, малы ке шуоно тӥляд 2 анай кылъёсты - ӟуч но удмурт, - шуиз Алексей Прасолов. УД Туспуктэм: udmgossovet.ru  